Comença el procés de selecció de la Clavaria de Sant Roc 2019/2020 i del Clavari Major
2025-07-24

L’Ajuntament de Burjassot, mitjançant un ban municipal, ha publicat els requisits per a poder formar part de la Clavaria Sant Roc 2019/2020, així com per a poder ser triat Clavari Major del pròxim exercici de les festes patronals.

Per a constituir la Clavaria serà necessària la inscripció com a mínim de 15 clavaris que tinguen complida la majoria d’edat i estiguen empadronats a Burjassot. Per a ser triat Clavari Major, tindran prioritat aquells sol·licitants que no hagen sigut clavaris majors anteriorment i, en cas de presentar-se més d’un candidat, la forma d’elecció serà mitjançant un sorteig, que tindrà lloc el dia 14 d’agost de 2019, a les 19h, en el Saló de Plens de l’Ajuntament.

Queda obert, per tant, el termini de presentació de sol·licituds en el registre d’entrada de l’Ajuntament. El període d’inscripció finalitzarà el dia 12 d’agost. Les persones interessades podran trobar la sol·licitud d’inscripció a la Clavaria en el mateix PDF del ban municipal, allotjat en la web municipal.